ગુજરાતના ખેડૂતોની ખેતપેદાશો-બાગાયતી પાકોની સંગ્રહ ક્ષમતા વર્ધન માટે | The Venus Times | I Am New Gujarati
Home Gujarat News ગુજરાતના ખેડૂતોની ખેતપેદાશો-બાગાયતી પાકોની સંગ્રહ ક્ષમતા વર્ધન માટે
ર૦૨૨ સુધીમાં કોલ્ડ સ્ટોરેજ સંગ્રહ ક્ષમતા ૩૦ લાખ મેટ્રિક ટન કરવાની નેમ:-મુખ્યમંત્રીશ્રી
મુખ્યમંત્રી શ્રી વિજયભાઇ રૂપાણીએ ખેડૂતોની ખેતપેદાશો અને બાગાયતી પાકોના સંગ્રહની ક્ષમતા વર્ધન માટે રાજ્યમાં ર૦રર સુધીમાં હાલની કોલ્ડ સ્ટોરેજ સંગ્રહ ક્ષમતા વધારીને ૩૦ લાખ મેટ્રીક ટન કરવાની નેમ વ્યકત કરી છે.
આ સંદર્ભમાં તેમણે કહ્યું કે પ્રધાનમંત્રી શ્રી નરેન્દ્રભાઇ મોદીએ ર૦રર સુધીમાં ખેડૂતોની આવક બમણી કરવાનો જે સંકલ્પ સેવ્યો છે તેમાં ગુજરાત અગ્રેસર રહેવા પ્રતિબધ્ધ છે.
મુખ્યમંત્રીશ્રીએ કહ્યું કે, રાજ્યમાં મલ્ટી કોમોડીટી કન્ટ્રોલ એટમોસ્ફીઅર ટેકનોલોજી સાથેના કોલ્ડ સ્ટોરેજ ઊભા કરવા રૂ. પ૦ કરોડનું પ્રાવધાન રાજ્યના બજેટમાં કરવામાં આવ્યું છે.
મુખ્યમંત્રીશ્રીએ કેન્દ્રીય કૃષિ કલ્યાણ રાજ્યમંત્રી શ્રી પરસોત્તમ રૂપાલાજીની ઉપસ્થિતીમાં મહાત્મા મંદિર ખાતે આયોજિત ઇન્ટરનેશનલ એકઝીબિશન એન્ડ કોન્ફરન્સ ઓન કોલ્ડ ચેઇન, ઇન્ડસ્ટ્રીયલ રેફ્રીજરેશન અને રિફર ટ્રાન્સપોર્ટને ખૂલ્લુ મૂકયુ હતું.
આ ત્રિદિવસીય રેફકોલ્ડ REFCOLD પ્રદર્શનીમાં ભારતના રાજ્યો ઉપરાંત દુનિયાના વિવિધ દેશોના ૧૦૦થી વધુ એકઝીબીટર્સ ભાગ લઇ રહ્યા છે.
શ્રી વિજયભાઇ રૂપાણીએ જણાવ્યું કે, ખેડૂતની ખેતપેદાશથી લઇને ફૂડ પ્રોડકટ ઇન્ડસ્ટ્રીઝ સુધીની સમગ્ર વેલ્યુચેઇનમાં આજે રેફ્રીજરેશન ફેસેલીટીઝ અને કોલ્ડ સ્ટોરેજની ભૂમિકા લગાતાર વધતી રહી છે.
અગાઉ આવી સુવિધાઓના અભાવે ખેડૂતને પોતાના ઉત્પાદનો બહુ નજીવા ભાવે વેચી દેવા પડતા અને આર્થિક નુકશાન વેઠવા વારો આવતો એમ પણ તેમણે ઉમેર્યુ હતું.
મુખ્યમંત્રીશ્રીએ કહ્યું કે હવેનો સમય બદલાયો છે. કેન્દ્રની વર્તમાન NDA સરકાર કિસાનોની આવક ર૦રર સુધીમાં બમણી કરવાના ધ્યેય મંત્ર સાથે પ્રોડકટીવીટી સાથોસાથ પ્રોફિટેબિલીટીને પણ અહેમિયત આપે છે.
આ સંપૂર્ણ પ્રક્રિયામાં કોલ્ડ ચેઇન અને રેફ્રિજરેશન ફેસેલીટીઝ મહત્વનું પરિબળ છે, એમ તેમણે ઉમેર્યુ હતું.
શ્રી વિજયભાઇ રૂપાણીએ ગુજરાત દુધ, ફળ-ફળાદી, શાકભાજી અને સી-પ્રોડકટસ જેવી હાઇલી પેરીશેબલ ફૂડપ્રોડકટના ઉત્પાદનમાં અગ્રણી છે. તેની ભૂમિકા આપતાં કહ્યું કે, રાજ્ય સરકાર કોલ્ડ સ્ટોરેજ ફેસેલીટીઝને પ્રોત્સાહન માટે આગળ વધી રહી છે.
તેમણે આગામી જાન્યુઆરી-ર૦૧૯ની વાયબ્રન્ટ સમિટમાં પણ આ એકઝીબિટર્સ મૂલાકાત લઇ નેટવર્કીંગનો વ્યાપક લાભ લે તેવી અપિલ કરી હતી.
મુખ્યમંત્રીશ્રીએ આ કોન્ફરન્સ અને પ્રદર્શની નવિનત્તમ ટેકનોલોજી, ભવિષ્યના પડકારોને પહોચી વળવાના નવા આયામોના વિચાર મંથનનું સક્ષમ પ્લેટફોર્મ બનશે તેવો વિશ્વાસ દર્શાવ્યો હતો.
આ પ્રસંગે રેફકોલ્‍ડ ઇન્ડીયાના કો-ચેરપર્સન શ્રી સુબ્રમણ્યમ દીલીપ સરદા, નુરેનબર્ગજોસે, ઇન્ડીયા પ્રા.લિ.ના કવિતા શર્મા સહિત ઇશરેના બોર્ડ મેમ્‍બર્સ, પ્રતિનિધિઓ, દેશવિદેશથી પધારેલા આ ક્ષેત્રના પ્રતિનિધિઓ, વિષય નિષ્‍ણાતો તથા ગુજરાત કોલ્‍ડ સ્‍ટોરેજ એસોસીએશનના પ્રમુખ શ્રી આશિષગુરૂ અને પ્રતિનિધિઓ ઉપસ્થિત રહ્યા હતા.